เรื่องร้องเรียน (ความปลอดภัย,สอบถาม) วันที่ 2023-06-08 07:25:52 — แขวงวงศ์สว่าง เขตบางซื่อ กรุงเทพมหานคร
สวัสดีค่ะ อยากสอบถามหน่อยนะคะ เรื่องการซ่อมแซมเกาะกลางถนนของแยกวงศ์สว่างเพื่อให้ผู้ใช้วีลแชร์สามารถข้ามถนนเองได้ ที่เคยส่งเรื่องไปปีที่แล้ว ตอนนี้มีแก้ไขแล้ว แต่ยังไม่สามารถใช้งานได้อยู่ดี เนื่องจากทางลาดที่ทำมา สูง ชัน สั้น ยังไม่ปลอดภัยสำหรับการใช้งานเลย เวลาเข็นขึ้นเสี่ยงอันตรายจะหงายหลังมากๆ 

ในการทำทางลาด ได้มีการทดสอบการใช้งานโดยผู้ใช้วีลแชร์จริงๆมั้ยคะ ว่าสามารถผ่านได้ยากง่ายเพียงใด หรือมาตรฐานของทางลาดจริงๆควรลาดชันกี่เซนติเมตรคะ ส่วนตัวมองว่าทางลาดที่ทำมามันยังไม่ค่อยโอเค ปั่นวีลแชร์ข้ามถนนยังต้องอ้อมเกาะกลางอยู่ดีเพราะขึ้นทางลาดไม่ไหว ก็ยังเสี่ยงอันตรายอยู่ดี 

ตรงนี้มีแนวทางแก้ไขร่วมกันยังไงได้บ้างคะ หรือทางวิศวะโยธาเห็นสมควรว่ามันได้มาตรฐานแล้ว ได้ทดสอบการใช้งานแล้ว แต่ในฐานะที่เป็นผู้พิการใช้วีลแชร์ ยังรู้สึกไม่ปลอดภัย ไม่สะดวกขึ้นเลยค่ะ รบกวนด้วยนะคะ อยากให้มี Universal design ที่สามารถใช้งานได้จริงๆ เข้าถึงได้จริงๆค่ะ